*Forslag til brev:*

Til

Statsminister Erna Solberg
Statsministerens kontor
Pb. 8001 Dep
0030 Oslo

postmottak@smk.dep.no

Utenriksminister Børge Brende
Utenriksdepartementet

Postboks 8114 Dep.

0032 OSLO
utenriksminister@mfa.no

**Et historisk løft for flyktninger – New York 19. september 2016**

I prosessen frem mot og på det historisk viktige møtet som avholdes i regi av FN 19. september, nemlig generalforsamlingens høynivå-møte om flyktninger, oppfordrer jeg Norge til å være en sterk og tydelig støttespiller i arbeidet for å sikre at man får plass et internasjonalt system for ansvarsfordeling som er permanent og forutsigbart med tanke på å gi beskyttelse til mennesker på flukt.

Mer enn 24 millioner mennesker er i dag på flukt utenfor eget land. FNs hjelpeprogrammer er kontinuerlig underfinansiert. En krise av slike dimensjoner krever sterkt lederskap og internasjonalt samarbeid for å få til globale løsninger som sikrer trygghet og beskyttelse for verdens flyktninger.

**Et nytt globalt ansvarsfordelingssystem**

Amnesty International anser at et nytt globalt ansvarsfordelingssystem for å gi flyktninger beskyttelse bør inneholde følgende fem elementer:

1. En ny mekanisme for gjenbosetting av sårbare flyktninger der alle land forventes å ta imot en andel av de sårbare flyktningene. Andelen hvert land tar imot bør funderes på et sett av objektive kriterier som reflektere landets evne til å ta imot flyktninger. Gjenbosetting av flyktninger skal ikke være en erstatning for eller skje på bekostning av asylsøkere. Retten til å søke og ta imot asyl må respekteres.
2. En ny global overføringsmekanisme for å overføre flyktninger fra land der antallet flyktninger som har ankommet er stort og har overskredet maksimumsgrensen for hvor mange flyktninger landet har kapasitet til å ta imot. Objektive kriterier må legges til grunn for å definere hva som skal anses som et lands maksimumsgrense.
3. Fleksibel og forutsigbar fullfinansiering av FN-programmene for beskyttelse av flyktninger, og finansiell støtte til land som tar imot et stort antall flyktninger, må sikres.
4. Styrking av systemene som avgjør flyktningstatus, både de nasjonale og Høykommissæren for flyktninger (UNHCR), samt økt anvendelse av prima facie anerkjennelse av flyktningstatus.
5. Alle land får på plass systemer som sikrer en effektiv beskyttelse av flyktninger og ivaretar deres grunnleggende behov i tråd med menneskerettighetene.

FNs høynivåmøte 19. september er en unik anledning til å få til et historisk og tvingende nødvendig internasjonalt samarbeid om å dele ansvaret for å gi flyktninger beskyttelse. Jeg oppfordrer mine folkevalgte politikere til å gå frem som et foregangsland og vise at vi både kan og vil hjelpe mennesker som befinner seg i sårbare situasjoner.

Vennlig hilsen,